A Bizottság 1458/97/EK rendelete

(1997. július 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1195/97/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intéz kedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még 60 napig hivatkozhassanak;

mivel a Vámkódex Bizottság vám- és statisztikai nómenklatúrával foglalkozó részlege az elnöke által megállapított határidőn belül nem nyilvánított véleményt a mellékelt táblázat 4. számú termékével kapcsolatban;

mivel a mellékelt táblázat 1. 2. 3. és 5. számú terméke tekintetében az e rendeletben előírt rendelkezések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. július 25-én.

a Bizottság részéről

Mario Monti

a Bizottság tagja

[1] HL L 170., 1997.6.28., 11. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Nemszőtt kelme (hossza: 180-220 cm, szélessége 70-160 cm, vastagsága kb. 5 cm, 150 g/m2 – t meghaladó területi sűrűséggel), amelyben a kókuszrostból álló rétegeket a bunda teljes vastagságában kötőanyaggal (latex) és hőkezeléssel rögzítették. | 56039490 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 8(b) megjegyzés, az 56. árucsoporthoz fűzött 3. megjegyzés, valamint az 5603, az 560394 és az 56039490 KN-kód megfogalmazása határozza meg. Lásd a Harmonizált Rendszerben az 56.03 vámtarifaszámhoz fűzött magyarázatokat is. Ez az árucikk nem sorolható az 5305 vámtarifaszám alá, mert szálakból (rostokból) álló termékké dolgozták föl. |

2.Hurkos, flórfelületű kötött tömlő, szintetikus és műszál keverékből, poliglukoletilénnel kezelve.Darabonként csomagolva, melyben a tekercsek hossza kb. 23 m, a termék szélessége kiterítve 7,5 cm.Ezt a textil tömlőt, a feldolgozást követően, a nyomdagépek hengerein lehet "fojtótakaróként" vagy "fojtócsőként" használni. | 60012200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6001 és a 60012200 KN-kód megfogalmazása határozza meg. A termék nem tartozik az 5911 vámtarifaszám alá, mert nem felel meg az 59. árucsoporthoz fűzött 7. b) megjegyzés követelményeinek, ugyanis a szóban forgó termék további feldolgozáson megy keresztül. |

3.Nehéz, többszínű ruhanemű, többféle vastag, belül bolyhozott, különböző vastagságú kötött anyagból, (55 % pamut, 45 % poliészter), centiméterenként legalább 10 öltéssel, egyenes szabású, a test felső részét takarja, csípőig ér. Az ujjak vége és a ruha alja szegett.Hosszú ujjú, szorosan záródó nyakkivágással, a nyakkivágás körül rávarrt bordás szegéllyel, elöl részben, cipzárral nyitható.Díszítőtűzésekkel és az elején rávarrt díszítő motívummal.(pulóverszerű ruhanemű)(Lásd az 563. fényképet) | 61102099 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz fűzött 4. és 9. megjegyzés, valamint a 6110, a 611020 és a 61102099 KN-kód megfogalmazása határozza meg. Figyelembe véve a ruhanemű szabását és általános megjelenését (különösen a vastag anyagokat és a nyakkivágás körüli rávarrt bordás szegélyt), ez a termék pulóverszerű ruhaneműnek tekintendő. |

4.Szövetből készült, bő fazonú ruhanemű (65 % poliészter, 35 % pamut), a test alsó részét takarja deréktól bokáig, elején a slicc balról jobbra gombolódik. Hátán két szűkítő pánt található, amelyekkel a nadrág dereka beállítható.Elején két rávarrt zsebbel, hátán két bevágott zsebbel, oldalán combmagasságban két rávarrt zsebbel.Térdén és ülepén ugyanabból az anyagból készült darabok.A nadrágszárak vége szegett, a nadrág alja a zsinórral összehúzható.(szabadidőnadrág)(L. az 562. fényképet) | 62034319 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 2. A. alszámos megjegyzés, a 62. árucsoporthoz fűzött 8. megjegyzés, valamint a 6203, a 620343 és a 62034319 KN-kód megfogalmazása határozza meg. A ruhanemű általános megjelenése nem teszi egyértelművé, hogy kizárólag vagy elsősorban más ruhadaraboknak és/vagy személyeknek valamilyen ipari, szakmai vagy otthoni tevékenység során történő védelmére (fizikai vagy egészségügyi) tervezték volna. |

5.Egyszínű, 0,3 mm vastag, szövött anyagból készült ruhanemű (100 % poliészter), a test alsó részét takarja deréktól bokáig, fekete béléssel, elején cipzárral és balról jobbra gombolódó sliccel. Vállpánttal és a dereka szűkítésére szolgáló két pánttal. A nadrágszár alján cipzárral és tépőzárral zárható hasítékkal.A ruhanemű egyik szárának alján, elöl, valamint a hátsó zseb alatt nyomott mintával, valamint a belsejében szabad szemmel is látható, lyukacsos műanyag béléssel.(sínadrág)(Lásd az 564. fényképet) | 62104000 | A besorolást a Kombinált Nómenklatúra 1. és 6. általános értelmezési szabályának rendelkezései, az 59. árucsoporthoz fűzött 2. a) 5. megjegyzés, a 62. árucsoporthoz fűzött 5. és 8. megjegyzés, valamint a 6210 és a 62104000 KN-kód megfogalmazása határozza meg. Figyelembe véve a textilréteg vastagságát (kb. 0,2 mm vastag, szemben a csupán 0,1 mm vastag műanyag réteggel), az erősségét és tartósságát, szoros szövését valamint külső rétegként való alkalmazását, elsősorban ez az anyag adja a ruhanemű meghatározó jellegét (azaz a textil nem csak megerősítésre szolgál). Lásd a Harmonizált Rendszerben 39. árucsoporthoz fűzött magyarázatokat is (általános megjegyzések, műanyag és textil kombinációhoz) |

+++++ TIFF +++++

|

--------------------------------------------------